Ribe Stifts Adresseaviser, 1835-02-17
Udenlandske Efterretninger. Den pyrenæiske Halvs. Der tales endnu en Deel om det Forslag, som Hertugen af Wellington gjennem den spanske Gesandt i London, General Alava, har sendt til Madrid, og ved hvis Udførelse han vil gjøre Ende paa Borgerkrigen. De enkelte Puncter af dette Forslag angives at være følgende: Don Carlos skal frasige sig Tronen til Fordeel for sin ældste Søn; Dronning-Regentinden skal forlade Spanien; Dronning Jsabelle den 2den skal formæles med D. Carlos's ældste Søn; den høieste Magt skal udøves i Carl d. 6tes Navn; det kongelige Statut skal beholdes; indtil Prindsens Myndighedsalder skal et Regentskabsraad, bestaaende af 5 Personer, udnævnes, af hvilket Marqvis de las Amarillas og Zumalacarregup skulle være Medlemmer; en almindelig Amnesti for alle politiske Forbrydere uden Undtagelse skal publiceres; de baskiske Provindser og Navarra skulle have deres Rettigheder, og Privilegier garanterede; alle Laan, ogsaa de, som ere sluttede i D. Carlos's Navn, skulle erkiendes som kongelig spansk Statsgjæld; Embeder og Decorationer skulle, i hvilken Regjerings Navn de end ere meddeelte, anerkjendes og beholdes af Besidderne. At et saadant Forslag ikke kunde blive vel optaget i Madrid, er naturligt. I Hovedstaden var det nu roligt. Saavel Proceres som Procuradores havde sendt Addresser til Regentinden, for at tilkjendegive deres Smærte over Begivenhederne d. 19de Januar. Llauder afreiste d. 26de til Catalonien, for atter at overtage Commanden sammesteds. Jfølge nogle Efterretninger vidste man endnu ikke, om Valde; vilde modtage Krigsministeriet; ifølge andre havde han allerede modtaget det og begyndt sit nye Embede med at love Mina en Forstærkning af 15000 Md. Mina havde organiseret sin Hær paa en ny Maade, som man troede vilde have gavnlige Følger. Et Rygte om, at han d. 27de f. M. har imellem Nazar og Azarta angrebet og aldeles slaaet Zumalacarreguy, at denne blev selv saaret i Slaget og mistede 4 af sine Underbefalingsmænd, trænger til Stadfæstelse; derimod lader det til at være vist, at Elisondo er bleven undsat, og at Jnsurgenterne have maattet flygte derfra. Lotenzo skal med at Corps af 7000 Mk. være kaldt til Gammel-Castilien, for at holde de derværende Jnsurgenter i Tømme. - J Statscalenderen for 1835 paraderer Hr. v. Rothschild som Storkors af Jsabella-Ordenen. Den Pariser Messager finder deri et Beviis, saavel paa den fremskridende Oplysning i Spanien, som fornemmelig paa den uimodstaaelige Magt, hvilken Penge udøve selv over de meest indgroede Fordomme hos en Nation. - Det nærværende engelske Ministerium har i en Note til Gesandten i Florenz, Sir G. Seymour, erklæret, at Engelland vil anvende Alt for at opretholde Donna Maria da Glorias Regjering i Portugal og i fornødent Fald beskytte den mod udvortes Fiender; at det aldrig vil tillade, at D. Miguel igjen vender tilbage til Portugal, samt at det ønsker, at de italienske Hoffer saasnart som muligt vilde anerkjende den retmæssige Dronning, for at sikkre Landet mod Factioner. Hr. Aubin, SirSeymours Befuldmægtigede i Rom, skal have meddeelt Cardinal-Secretæren denne Note og tillige antydet, at den portugisiske Regjering vil gjøre Alt, for at gjenoprette det venskabelige Forhold til den hellige Stol.